钦定古今图书集成/明伦汇编/氏族典/第430卷 > 赵伯深
## 钦定古今图书集成/明伦汇编/氏族典/第430卷 > 赵伯深

按《宋史赵伯深传》：“伯深字逢原。父子佪，宣和间为棣
州兵官属，会兵剿燕云，子佪被檄往塞上。伯深时尚
幼，与其母张留居棣州。既而金人渡河，伯深母子相
失，子佪亦隔绝。建炎二年，始得南归。子佪卒，伯深访
寻其母二十馀年。一旦闻在泸南徒步入蜀，乃得其
母，相持号泣，哀感行路。曾慥在夔州，赋诗以美其孝。”